איבון גולגונג

איבון פיי גולגונג קאולי (באנגלית: Evonne Fay Goolagong Cawley, נולדה ב-31 ביולי 1951) היא טניסאית עבר אוסטרלית ממוצא אבוריג'יני. היא דורגה במקום הראשון בעולם. היא זכתה ב-14 תוארי גראנד סלאם, מהם 7 ביחידות (4 באליפות אוסטרליה הפתוחה, 2 באליפות וימבלדון ו-1 באליפות צרפת הפתוחה), 6 בזוגות לנשים ו-1 בזוגות מעורבים.

ביוגרפיה 
גולגונג נולדה למשפחה אבוריג'ינית, השלישית מבין שמונה ילדים, בעיירה ביירלן שבניו סאות' ויילס. בשנותיה הראשונות כטניסאית צמרת התעלמה ממוצאה וסירבה לפניות פעילים פוליטיים אבוריג'ינים להירתם לקידום ענייני האבוריג'ינים באוסטרליה. לאחר שהות ארוכה בארצות הברית (1991-1975), חזרה גולגונג לאוסטרליה לאחר מות אימה, התוודעה לשורשיה וטענה כי היא גאה במוצאה ובהיסטוריה האבוריג'ינית. ב-1993 הוציאה ספר אוטוביוגרפי, "Home! The Evonne Goolagong Story".

פרסים ותארים
בשנת 1971 זכתה בתואר 'אשת השנה של אוסטרליה' .
בשנת 1972 זכתה במינוי לחברה במסדר האימפריה הבריטית (MBE).
בשנת 1982 זכתה במינוי לחברה במסדר של אוסטרליה (AO).

קישורים חיצוניים

 Evonne Goolagong - Australian Tennis Great

הערות שוליים

ערכים שבהם תבנית בריטניקה אינה מתאימה
אבוריג'ינים
טניסאיות אוסטרליות
מסדר אוסטרליה: מפקדים
חברים במסדר האימפריה הבריטית
זוכי פרס איש השנה של אוסטרליה
טניסאיות זוכות אליפות אוסטרליה הפתוחה
טניסאיות זוכות אליפות צרפת הפתוחה
טניסאיות זוכות אליפות וימבלדון
אוסטרליות שנולדו ב-1951
אוסטרלים שנולדו ב-1951